แบบประเมินความเพียงพอของระบบการควบคุมภายใน

บริษัท ชูไก จำกัด (มหาชน)

วันที่ 24 กุมภาพันธ์ 2552

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้าง

ขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

 ใช่  ไม่ใช่

บริษัทได้มีการจัดทำแผนธุรกิจ และประมาณการทางการเงินไว้ล่วงหน้าเป็นรายปีระยะเวลา 1 ปี
และรายเดือน
โดยจะทำการแจ้งให้แก่ผู้บริหารในแต่ละแผนกรับทราบเพื่อบริหารงานภายในแผนกให้สอดคล้องกับประมาณการที่ได้จัดทำไว้แล้ว
และกำหนดให้มีการรายงานผลการปฏิบัติงานจริงเปรียบเทียบกับประมาณการ
เพื่อพิจารณาปรับปรุงแผนรายเดือนทุกเดือนเพื่อให้สามารถปรับตัวได้ทันกับสถานการณ์ปัจจุบัน

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่ง

ตัวเลขยอดขาย เป็นต้น)

 ใช่  ไม่ใช่

ในการจัดทำประมาณการทางการเงินล่วงหน้าเป็นระยะเวลา 1 ปี
นั้นผู้บริหารได้มีการทบทวนถึงผลการดำเนินงานในอดีตและโครงการในอนาคตที่ได้ทำสัญญาไว้ล่วงหน้าเป็นบางส่วน
รวมถึงสมมติฐานทางการเงินที่เกี่ยวข้องกับค่าใช้จ่ายต่าง ๆ
เพื่อให้ประมาณการทางการเงินดังกล่าวใกล้เคียงกับความเป็นจริงมากที่สุด
และผู้บริหารสามารถนำข้อมูลดังกล่าวใช้ในการบริหารจัดการภายในบริษัทให้เกิดประโยชน์สูงสุด

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

บริษัทได้มีการกำหนดโครงสร้างองค์กรที่เป็นลายลักษณ์อักษรอย่างชัดเจนทั้งของบริษัทและบริษัทย่อย

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

บริษัทได้มีการกำหนดข้อกำหนดเกี่ยวกับจริยธรรม (Code of Conduct)
ทั้งของฝ่ายบริหารและพนักงานไว้อย่างชัดเจน

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทมีคู่มือระเบียบการปฏิบัติงานของพนักงานและได้ทำการปรับปรุงให้สอดคล้องกับการปฏิบัติงานในปัจจุบัน
รวมถึงทำการแจ้งให้แก่ผู้บริหารและพนักงานรับทราบโดยทั่วกัน

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทมีนโยบายในการรับประกันการให้บริการแก่ลูกค้าของบริษัทเป็นระยะเวลา 3 เดือน
สำหรับการให้บริการซ่อมเครื่องจักร
และมีนโยบายในการจัดหาเครื่องจักรสำหรับทดแทนเครื่องจักรที่ขัดข้องสำหรับการให้บริการเช่า
ทำให้ลูกค้าได้รับผลประโยชน์จากการใช้บริการของบริษัทและบริษัทย่อยอย่างเต็มที่

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัท

อย่างมีนัยสำคัญ

 มี  ไม่มี

ผู้บริหารได้ประเมินความเสี่ยงที่อาจมีผลกระทบต่อการดำเนินงานของบริษัทเป็นประจำก่อนจัดทำประมาณการทางการเงินประจำปี
รวมทั้งได้มีการทบทวนปัจจัยความเสี่ยงเป็นประจำในการประชุมของคณะผู้บริหาร
เพื่อให้การกำหนดนโยบายการดำเนินงานสอดคล้องกับสภาพการปัจจุบัน
โดยจะทำการพิจารณาควบคู่กับเหตุการณ์หรือปัญหาที่เกิดขึ้นจากรายงานที่ได้จัดทำขึ้นเป็นประจำ

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

เมื่อคณะผู้บริหารได้ประเมินปัจจัยความเสี่ยง
คณะผู้บริหารจะพิจารณาควบคู่กับเหตุการณ์หรือปัญหาที่เกิดขึ้นจึงทำให้คณะผู้บริหารสามารถวิเคราะห์ถึงเหตุการณ์ที่อาจจะกระทบต่อปัจจัยความเสี่ยงนั้นได้

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

คณะผู้บริหารจะมีการประชุมเป็นประจำทุก ๆ เดือน เพื่อติดตามเหตุการณ์และปัจจัยความเสี่ยง
เพื่อกำหนดแนวทางในการลดความเสี่ยงดังกล่าว

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
ที่กำหนดไว้ ใช่หรือไม่

 ใช่  ไม่ใช่

คณะผู้บริหารจะแจ้งให้ผู้บังคับบัญชาหรือหัวหน้างานทราบเกี่ยวกับมาตรการหรือแนวทางในการบริหารความเสี่ยง
เพื่อที่จะเป็นแนวทางหรือเป็นข้อมูลให้ผู้บังคับบัญชาหรือหัวหน้างานนำไปแจ้งกับฝ่ายงานของตนและนำไปปฏิบัติ

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

หลังจากที่คณะผู้บริหารได้แจ้งมาตรการหรือนโยบายที่กำหนดขึ้นใหม่ให้แก่ผู้บังคับบัญชาหรือหัวหน้างานที่เกี่ยวข้องรับทราบเพื่อการปฏิบัติงานที่ถูกต้องนั้น
คณะผู้บริหารจะให้มีการรายงานผลโดยทางวาจาหรือเป็นลายลักษณ์อักษรขึ้นอยู่กับความสำคัญหรือผลกระทบในวงกว้างของการปฏิบัติงาน
เพื่อพิจารณาว่าผู้บังคับบัญชาหรือหัวหน้างานได้มีการปฏิบัติตามนโยบายที่กำหนดขึ้นใหม่หรือไม่

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

คณะกรรมการบริษัทได้มีมติพิจารณากำหนดขอบเขตอำนาจหน้าที่และวงเงินอำนาจอนุมัติของคณะกรรมการบริษัท
คณะกรรมการตรวจสอบ คณะกรรมการบริหาร
และผู้บริหารไว้ในการประชุมคณะกรรมการบริษัทครั้งที่ 18/2549 เมื่อวันพฤหัสบดีที่ 2 พฤศจิกายน
2549 และการประชุมคณะกรรมการบริษัทครั้งที่ 7/2551

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

ผู้บริหารได้กำหนดให้มีผู้รับผิดชอบในการทำหน้าที่อนุมัติ
ทำหน้าที่บันทึกรายการบัญชีและข้อมูลสารสนเทศ และ ทำหน้าที่ในการดูแลจัดเก็บทรัพย์สิน
แยกกันไว้อย่างชัดเจน เพื่อให้เป็นการตรวจสอบการดำเนินงานของแต่ละฝ่ายได้ง่ายขึ้น

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

หากบริษัทหรือบริษัทย่อยจะต้องมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวแล้วนั้น บริษัทมีการกำหนดข้อตกลงและเงื่อนไขต่าง ๆ
ในการทำรายการระหว่างกันดังกล่าวให้เป็นไปตามเงื่อนไขการค้าปกติหรือราคาตลาด
โดยบริษัทจะจัดให้คณะกรรมการตรวจสอบเป็นผู้ให้ความเห็นเกี่ยวกับความเหมาะสมของราคาและความสมเหตุสมผลของการทำรายการดังกล่าว
หากคณะกรรมการตรวจสอบไม่มีความชำนาญในการพิจารณารายการระหว่างกันที่เกิดขึ้น
บริษัทจะจัดให้มีบุคคลที่มีความรู้ความชำนาญพิเศษ เช่น ผู้สอบบัญชีของบริษัท หรือผู้เชี่ยวชาญอิสระ
เป็นผู้ให้ความเห็นเกี่ยวกับรายการระหว่างกันดังกล่าว
ความเห็นของคณะกรรมการตรวจสอบหรือบุคคลที่มีความรู้ความชำนาญพิเศษจะถูกนำไปใช้ประกอบการตัดสินใจของคณะกรรมการหรือผู้ถือหุ้นแล้วแต่กรณี
รวมทั้งบริษัทจะทำการเปิดเผยรายการระหว่างกันดังกล่าวไว้ในหมายเหตุประกอบงบการเงินตามมาตรฐานบัญชีที่กำหนดโดยสมาคมนักบัญชี

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

บริษัทกำหนดขั้นตอนการทำรายการระหว่างกันของบริษัทหรือบริษัทย่อยกับบุคคลที่อาจมีความขัดแย้งให้ต้องมีการเสนอแก่ที่ประชุมกรรมการบริษัทเพื่อพิจารณา
โดยต้องมีกรรมการตรวจสอบเข้าร่วมประชุมเพื่อพิจารณาและอนุมัติการทำรายการระหว่างกันด้วย
ซึ่งรายการระหว่างกันดังกล่าวต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
ซึ่งผู้ที่อาจมีความขัดแย้งหรือมีส่วนได้เสียในการทำรายการระหว่างกันจะไม่มีสิทธิออกเสียงลงมติในการทำรายการระหว่างกันนั้น
ๆ

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการตรวจสอบเข้าร่วมประชุมเพื่อพิจารณาและอนุมัติการทำรายการระหว่างกันโดยคำนึงถึงผลประโยชน์สูงสุดของบริษัทเป็นสำคัญ
และจะพิจารณาให้การทำธุรกรรมดังกล่าวเป็นเสมือนการทำธุรกรรมกับบุคคลภายนอก

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการตรวจสอบจะพิจารณาการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวเพื่อประโยชน์สูงสุดของบริษัทเป็นสำคัญ
และจะพิจารณาไปถึงการป้องกันการนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
โดยจะทำการพิจารณาเป็นรายธุรกรรม

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทได้มีการส่งกรรมการของบริษัทเข้าเป็นกรรมการในบริษัทย่อยทุกบริษัท
ทำให้เกิดความสะดวกในการกำหนดนโยบายและทิศทางการดำเนินงาน
รวมถึงการติดตามดูแลการดำเนินงานของบริษัทย่อยได้ตลอดเวลา
นอกจากนี้คณะผู้บริหารกำหนดให้มีการรายงานผลการดำเนินงานของบริษัทย่อยเป็นประจำทุก 1
เดือน โดยการจัดส่งรายงานผลการดำเนินงานประจำเดือนให้แก่ผู้บริหาร
และหากคณะผู้บริหารมีข้อสงสัยเกี่ยวกับผลการดำเนินงานของบริษัทย่อย
คณะผู้บริหารจะทำการเรียกผู้บริหารของบริษัทย่อยเข้ามารายงานผลด้วยตนเองที่สำนักงานใหญ่ของบริษัท

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

คณะผู้บริหารได้มีการกำหนดนโยบายการดำเนินงานของบริษัทและบริษัทย่อยให้สอดคล้องตามกฎหมายที่เกี่ยวข้องทั้งหมด

3.10 ในกรณีที่บริษัทเคยมีการกระทำที่ฝ่าฝืนกฎหมาย
บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอ เพื่อให้คณะกรรมการใช้ประกอบการตัดสินใจ ใช่หรือไม่
        (ข้อมูลที่สำคัญต่าง ๆ ได้แก่ รายละเอียดของเรื่องที่เสนอให้พิจารณา เหตุผล
        ผลกระทบต่อบริษัท ทางเลือกต่าง ๆ เป็นต้น)

 ใช่  ไม่ใช่

ก่อนการพิจารณาประกอบการตัดสินใจของคณะกรรมการบริษัท คณะกรรมการตรวจสอบ
หรือคณะกรรมการบริหาร
บริษัทและบริษัทย่อยจะดำเนินการจัดเตรียมข้อมูลที่เพียงพอต่อการประกอบการตัดสินใจของ
คณะกรรมการบริษัท คณะกรรมการตรวจสอบ หรือคณะกรรมการบริหารเป็นการล่วงหน้า
โดยจะจัดส่งพร้อมเอกสารเชิญประชุม

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมไม่น้อยกว่า 7 วัน  ไม่ใช่

บริษัทมีนโยบายในการจัดส่งหนังสือนัดประชุมหรือเอกสารประกอบการประชุมที่ระบุข้อมูลที่สำคัญและจำเป็นต่อการพิจารณาของคณะกรรมการบริษัทเป็นการล่วงหน้าภายในระยะเวลาขั้นต่ำตามที่กฎหมายกำหนด

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

รายงานการประชุมคณะกรรมการบริษัทมีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการ
แต่ไม่ได้มีการบันทึกข้อซักถาม ความเห็นหรือข้อสังเกตของกรรมการในเรื่องที่พิจารณา
รวมทั้งความเห็นของกรรมการที่ไม่เห็นด้วยกับเรื่องที่เสนอ

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

บริษัทและบริษัทย่อยได้ทำการจัดเก็บเอกสารประกอบการบันทึกบัญชีและบัญชีต่าง ๆ
ไว้อย่างครบถ้วนและเป็นหมวดหมู่ทำให้สะดวกต่อการตรวจสอบ

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

นโยบายบัญชีของบริษัทและบริษัทย่อยสอดคล้องกับการดำเนินธุรกิจหลักของบริษัทและบริษัทย่อยเป็นสำคัญและไม่ขัดต่อหลักการบัญชีที่รับรองทั่วไป

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการบริษัทได้กำหนดให้จัดการประชุมเป็นประจำทุก 1 เดือน
โดยในการประชุมดังกล่าวผู้บริหารต้องรายงานผลการดำเนินงานของบริษัทว่าเป็นไปตามประมาณการที่ได้กำหนดไว้และเป็นไปตามเป้าหมายการดำเนินธุรกิจของบริษัทหรือไม่

5.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

หากผลการดำเนินงานที่ผู้บริหารรายงานต่อคณะกรรมการบริษัทมีความแตกต่างจากประมาณการที่ได้กำหนดไว้เป็นอย่างมากเนื่องจากปัญหาที่เกิดขึ้น
คณะกรรมการบริษัทจะพิจารณากำหนดแนวทางแก้ไขเหตุการณ์ดังกล่าวและให้มีการรายงานผลการแก้ไขภายในระยะเวลาที่กำหนด

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

บริษัทได้ว่าจ้าง บริษัท ไอเอ คอนซัลแทนท์ (ประเทศไทย) จำกัด
เป็นผู้วางระบบการตรวจสอบภายในให้แก่บริษัท
ซึ่งแผนการตรวจสอบดังกล่าวได้รับอนุมัติคณะกรรมการตรวจสอบในการประชุมคณะกรรมการตรวจสอบ
ครั้งที่ 4/2551 เมื่อวันพุธ ที่ 24 กรกฎาคม
2551และได้มอบหมายให้ฝ่ายตรวจสอบภายในปฏิบัติตามแผนการตรวจสอบที่ได้รับอนุมัติ
โดยมีกำหนดแผนการตรวจสอบเป็นจำนวน 10 ครั้ง ภายในระยะเวลาประมาณ 1 ปี

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

บริษัทได้มอบหมายให้ฝ่ายตรวจสอบภายในปฏิบัติตามแผนการตรวจสอบที่จัดทำโดย บริษัท ไอเอ
คอนซัลแทนท์ (ประเทศไทย) จำกัดในการดำเนินการตรวจสอบระบบการควบคุมภายใน
ซึ่งได้กำหนดแผนการตรวจสอบเป็นจำนวน 10 ครั้งภายในระยะเวลาประมาณ 1 ปี
ซึ่งฝ่ายตรวจสอบภายในจะรายงานผลการตรวจสอบโดยตรงต่อคณะกรรมการตรวจสอบ

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท /
    คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

จากการดำเนินการตรวจสอบของฝ่ายตรวจสอบภายใน
และผู้สอบบัญชีรับอนุญาติยังไม่พบข้อบกพร่องที่เป็นสาระสำคัญจากการตรวจสอบที่ผ่านมา

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท /
    คณะกรรมการตรวจสอบ ใช่หรือไม่

 ใช่  ไม่ใช่

เมื่อฝ่ายตรวจสอบภายใน
ได้มีรายงานข้อบกพร่องของระบบการควบคุมภายในต่อคณะกรรมการตรวจสอบ
และคณะกรรมการตรวจสอบได้เสนอให้มีการปรับปรุงแก้ไขข้อบกพร่องต่อคณะผู้บริหาร
เมื่อคณะผู้บริหารได้ดำเนินการปรับปรุงแก้ไขข้อบกพร่องดังกล่าวแล้วคณะผู้บริหารจะจัดให้มีการรายงานความคืบหน้าในการปรับปรุงข้อบกพร่องดังกล่าวต่อคณะกรรมการตรวจสอบต่อไป

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

บริษัทกำหนดให้พนักงานทุกคนต้องรายงานต่อผู้บังคับบัญชาโดยตรงในทันทีหากเกิดเหตุการณ์ทุจริต
หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย และมีการกระทำที่ผิดปกติอื่น
ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ